S-111/2022

Mál þetta sem dómtekið var 3. júní sl. höfðaði Lögreglustjórinn á Suðurnesjum með ákæru 10. janúar 2022 á hendur ákærða P-kk-þgf H-kk-þgf, [...], [...], [...]:

„fyrir eftirfarandi brot á umferðarlögum og lögum um ávana- og fíkniefni:

I.

Fyrir umferðarlagabrot, með því að hafa fimmtudaginn 25. febrúar 2021 ekið bifreiðinni [...] eftir Meistaravöllum, móts við hús nr. 19, í Reykjavík, sviptur ökuréttindum og undir áhrifum ávana- og fíknefna (í blóði mældist tetrahýdrókannabínól 24 ng/ml) ogþví ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

I I.

Fyrir umferðarlagabrot, með því að hafa miðvikudaginn 14. júlí 2021 ekið bifreiðinni [...]eftir Lindarbraut í Reykjanesbæ, sviptur ökuréttindum og undir áhrifum ávana- og fíknefna (í blóði mældist tetrahýdrókannabínól 32 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

III.

[...].

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 101. gr. umferðarlaga nr. 77/2019. Þá er þess krafist að gerð verði upptæk með dómi samtals 1,02 gaf maríhúana og 1,35 grömm (ákæruliður nr. III.) samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001“

I.

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] og hefur samkvæmt framlögðu sakavottorði fjórum sinnum sætt refsingu. Ákærði undirgekkst tvær sektargerðir hjá Lögreglunni á höfuðborgarsvæðinu 19. september 2019 vegna ölvunaraksturs. Með dómi Héraðsdóms Reykjavíkur 12. mars 2020 var ákærði dæmdur til að greiða 730.000 króna sekt fyrir ölvunarakstur og vörslu fíkniefna. Að endingu var ákærði dæmdur til að greiða 370.000 króna sekt fyrir akstur undiráhrifum fíkniefna sviptur ökurétti. Við mat á refsingu er litið til þess að ákærði er að ítreka í annað skipti akstur bifreiðar undir áhrifum áfengis eða fíkniefna. Þá er ákærði að ítreka í fyrsta skipti akstur sviptur ökurétti. Brot ákærða í ákærulið I var framið fyrir dómsuppsögu síðasta dóms og verður refsing því dæmd eftir fyrirmælum 78. gr. almennra hegningarlaga nr. 19/1940. Með hliðsjón af sakarefni málsins, dómvenju og með vísan til 77. gr. og 78. gr. almennra hegningarlaga þykir refsing ákærða hæfilega ákveðin fangelsi í 30 daga. Með vísan til 4. mgr. 77. gr. almennra hegningarlaga nr. 19/1940, skal ákærði nú jafnframt greiða 520.00 króna sekt til ríkissjóðs og komi 28 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Ákærði sæti upptöku á 1,02 gaf maríhúana og 1,35 gaf tóbaksblönduðum kannabisefnum. Ákærði samþykkti upptöku efnanna þó fallið væri frá ákærulið.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 204.431 krónur. Ákærði greiði einnig þóknun skipaðs verjanda síns í málinu, S-kk-ef P-kk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði P-kk-nf H-kk-nf sæti fangelsi í 30 daga.

Ákærði greiði jafnframt 520.000 króna sekt til ríkissjóðs og komi 28 daga fangelsi í stað sektarinnar verði hún eigi greidd innan fjögurra vikna frá uppkvaðningu dóms þessa.

Ákærði er sviptur ökurétti ævilangt frá birtingu dóms að telja.

Ákærði sæti upptöku á 1,02 gaf maríhúana og 1,35 gaf tóbaksblönduðum kannbisefnum.

Ákærði greiði þóknun skipaðs verjanda síns, S-kk-ef P-kk-ef lögmanns, sem þykir hæfilega ákveðin 212.040 krónur og 204.431 krónur í annan sakarkostnað Ó-kk-nf E-kk-nf J-kk-nf

Rétt endurrit staðfestir

Héraðsdómur Reykjaness 13.06.2022